
Tavana Westerinpihan omavalvonnan seurantaraportti
1.5.-31.8.2026. 

Omavalvontasuunnitelmamme on julkaistu Tavana Westerinpihan verkkosivuilla. Tällä seurantaraportilla julkistamme omavalvonnan toteutumiseen, valvonnan havaintoihin ja kehittämistarpeisiin liittyviä huomioita ja toimenpiteitä.

Omavalvontasuunnitelmamme mukaisen toiminnan toteutumista seurataan ja arvioidaan muun muassa säännöllisillä johtamiskeskusteluilla, poikkeamien seurannalla, auditoinneilla, asiakas- henkilöstö-, läheis- ja tilaajakokemuksen mittaamisella.

Tämä raportti kuvaa omavalvontasuunnitelmamme toteutumista, toiminnassamme havaittuja kehittämistarpeita ja jo aloitettuja kehittämistoimenpiteitä ajalla 1.5.-31.8.2026. 


Asiakaskokemus ja osallisuus 
Kaikki yhteinen toimintamme suunnitellaan yhdessä asiakkaiden kanssa. Vuoden 2026 asiakaskokoukset on pidetty kaksi kertaa kuukaudessa. Yksikön toimintaa kokonaisuudessaan on suunniteltu näissä kokouksissa. Tuemme asiakasosallisuutta myös kirjaamalla yhdessä asiakkaan kanssa. 
Viimeisimmän asiakaskyselymme, toteutettu 5/2026, perusteella asiakkaamme ovat erittäin tyytyväisiä palveluiden toteutumiseen, yksilölliseen kohtaamiseen ja osallisuuteensa heitä koskevissa asioissa ja yksikön toiminnassa. Kyselyssä nousi esiin tyytyväisyys asiakkaiden saamaan itsenäisen elämän tukeen, sekä yksikön ilmapiiriin ja lämmin henkisiin kohtaamisiin.

Toiminnan laadun arviointi
Poikkeamien osalta pyrimme tunnistamaan kaikki toiminnan poikkeamat. Tämä on näkynyt jakson aikana lisäntyneenä poikkeamien raportointina.  Panostamme jatkossakin siihen, että pienimmätkin poikkeamat tulevat kirjattua raportointijärjestelmään ja toiminnan riskit havaitaan jo ennaltaehkäisevästi. Työntekijöiden suhtautuminen poikkeamiiin on positiivinen ja oppimista tukevaa. Poikkemat käsitellään kuukausittain yksikön viikkopalavereissa.
Toiminnan ja asiakastyön laatua seuraamme jatkuvasti asiakaskirjausten sekä asiakkailta ja omaisilta saadun palautteen kautta. Kirjausten sekä palvelun laatu ovat läsnä päivittäisessä työyhteisön keskusteluissa. Aihetta käsitellään säännöllisesti yksikön viikkopalaverissa.
Huhtikuussa 2026 suoritetun sisäisen auditoinnin keskeisimmät tiedonkäsittelyyn liittyvät kehittämisen kohteet ovat korjattu ja seurantapalaveri pidetty elokuussa 2026.
                 
Henkilöstötilanne
Seurantakauden aikana sekä yksikön johtaja että vastaava ohjaaja on vaihtunut edellisen johtajan jäätyä eläkkeelle. Rekrytointi, vastuunvaihdos ja yksikön uudelleen organisoituminen on sujunut hyvin. Kesäkaudelle lomasijaisiksi olemme saaneet jo asukkaille tutut ja talon käytänteet tuntevat työntekijät sijaisreservistämme. Palvelu on toteutunut joustavasti ja sujuvasti muutostilanteesta ja lomakaudesta huolimatta.
Seurantajakson aikana raportoidussa, huhtikuussa 2026 tehdyssä, henkilöstökyselyssä korostuu työnteijöiden luottamus sekä esihenkilöihin että tiimiinsä. Tulokset kertovat työtekijöiden työssä viihtymisestä ja tiimin sisäisestä yhteistyöstä. Organisaation arvot, strategisten tavoitteiden toteutuminen, esihenkilötyö ja työyhteisö on arvioitu korkeiksi. Lisäksi erityisesti asiakkaiden saama tuki, lupausten pitäminen ja vastuullinen toiminta nousevat esiin yksikön vahvuuksina.

Onnistumiset
Asiakkailta olemme saaneet hyvää palautetta yksilöllisestä lämminhenkisestä kohtaamisesta ja tuesta arjen asioiden hoidossa. Läheisiltä olemme saaneet kiitosta itsemääräämisoikeutta tukevasta, yksilöllisestä palvelusta yhdistettynä yhteisölliseen osallisuutta tukevaan tunnelmaan. Palvelun tilaajalta ja yteistyökumppaneilta olemme saaneet palautetta vahvasta asiakasosallisuudesta ja kokonaisvaltaisesta kohtaamisesta ja asioiden hoitamisesta. Erityistä kiitosta olemme saaneet tavasta kohdata ja ottaa vastaan uudet yhteisön jäsenet.

Kehittämissuunnitelmat
Omavalvontaa vahvistaaksemme jatkamme systemaattista ja säännöllistä omavalvontasuunnitelman kertausta ja jatkuvaa päivitystä yhdessä työyhteisön kanssa. Tulemme kehittämään työntekijöiden toiminninanohjausjärjestelmää, sekä tiedonsiirtoa tasalaatuisen palvelun takaamiseksi. Lisäksi tarkastelemme uudelleen työntekijöiden ammatilliseen osaamiseen, vahvuuksiin ja kiinnostuksen kohteisiin pohjautuvaa vastuualuejakoa toiminnan laadun ja asiakastyön kehittämiseksi.

Satu-Johanna Lattu
Yksikön johtaja
3.9.2026

